SZOLGÁLTATÁSI SZERZŐDÉS

amely létrejött egyrészről a

**PÉCSI TUDOMÁNYEGYETEM**

Székhelye: 7622 Pécs, Vasvári Pál u. 4.

Adószám: 15329798-2-02

Statisztikai számjel: 15329798-8542-312-02

Bankszámlaszám: MÁK 10024003-00282716-00000000;

OM azonosító: FI 58544

Képviseli: Jenei Zoltán kancellár;

mint **Megrendelő** (továbbiakban: Megrendelő)

másrészről a

Székhelye:

Adószám:

Cégjegyzékszám:

Statisztikai számjel:

Bankszámlaszám:

Képviselő:

mint **Vállalkozó** (továbbiakban: Szolgáltató)

között az alulírott napon és helyen, az alábbi feltételek mellett:

**PREAMBULUM**

1. Felek rögzítik, hogy a Megrendelő a ***„A Pécsi Tudományegyetemen működő e-Medsolution egészségügyi dokumentációs és Glims laboratóriumi rendszerek üzemeltetési támogatása”*** tárgyban a közbeszerzésekről szóló 2015. évi CXLIII. törvény (továbbiakban: Kbt.) 98. § (2) bekezdés c) pontja alapján kizárólagos szerzői jogok védelme miatt hirdetmény nélküli tárgyalásos közbeszerzési eljárást folytatott le uniós eljárási szabályok szerint.
2. A Megrendelő a közbeszerzési eljárás során az eljárás tárgyára tekintettel a részajánlat-tétel lehetőségét nem biztosította.
3. Felek rögzítik, hogy a Megrendelő a közbeszerzési eljárás során gazdasági társaság (projekttársaság) létrehozását nem engedélyezte.
4. Felek rögzítik, hogy a Szolgáltató benyújtott ajánlatával, mint legalacsonyabb összegű ellenszolgáltatást tartalmazó ajánlatával az eljárás nyertese lett.
5. Szerződő Felek megállapítják, hogy jelen szerződésben (továbbiakban: Szerződés) szabályozzák együttműködésüket, és a Felek jogait és kötelezettségeit érintő minden olyan kérdést, amelyek a Felek szerződéses jogviszonyára alkalmazandók.
6. A Felek kapcsolatuk fő alapelveként deklarálják, hogy mindenkor a piaci tisztesség és a kölcsönös együttműködés fokozott követelményei szerint kívánnak eljárni.
7. A Kbt. szerinti eljáráshoz kapcsolódó valamennyi írásbeli dokumentáció és a Szolgáltató nyertes ajánlata a Szerződéssel együtt értelmezendő annak ellenére, hogy a dokumentumok fizikailag nem kerültek csatolásra a Szerződés törzsszövegéhez.
8. A Szolgáltató kijelenti, hogy vele szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. A Szolgáltató vállalja, hogy a Megrendelőt haladéktalanul értesíti, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
9. Mindkét fél kijelenti, hogy sem jóhiszeműen, sem rosszhiszeműen, sem a múltban nem hallgatott el, sem a Szerződés időtartama alatt nem fog elhallgatni semmiféle a Szerződés teljesítése tekintetében bármilyen szempontból releváns információt, ami kihatással lehet a Szerződésben foglaltakra.
10. **SZERZŐDÉS TÁRGYA**
    1. Megrendelő részére a Megrendelő által HEFOP 4.4 pályázat keretében 2006-2007-ben bevezetett - és a közbeszerzési eljárás lefolytatásának időpontjáig további modulokkal, illesztésekkel bővített - e-MedSolution medikai és GLIMS laboratóriumi rendszerek (továbbiakban együtt: Rendszerek) meghatározott környezetben és szoftverkomponensekkel, valamint licencekkel történő üzemeltetés támogatása, - amelybe beleértendő a szoftver- és jogszabálykövetés egyaránt -, a Szerződésben meghatározott feltételek szerint, a Szerződésben meghatározott díj ellenében ***(„A” rész)***.
    2. Felek rögzítik, hogy a Rendszerek komponenseinek részletes felsorolását a Szerződés 1. számú melléklete tartalmazza. A Rendszerek összességét az 1. számú mellékeltben meghatározott komponensek, a Szerződés 2. számú mellékletében meghatározott licencvolumenben jelentik, Felek rögzítik, hogy Rendszerek alatt ezen komponensek, ezen licencvolumenben összességét kell érteni.
    3. A Szolgáltató vállalja, hogy a Megrendelő egyedi megrendelései alapján elvégzi a Rendszerek továbbfejlesztését a Szerződésben meghatározott feltételek szerint, a Szerződésben meghatározott fejlesztési díj ellenében ***(„B” rész).***
    4. A Szolgáltató vállalja, hogy a Megrendelő megrendelései alapján a Szerződés időtartama alatt a Szolgáltató bevezeti a Rendszerek további, a Szerződés 3. számú mellékletében meghatározott moduljait (továbbiakban: Opciós Modulok) a Szerződésben meghatározott feltételek szerint, a Szerződésben meghatározott díj ellenében és vállalja továbbá a Szerződés időbeli hatálya alatt a bevezetett Opciós Modulok üzemeltetés támogatását a Szerződés „A” részében foglaltaknak megfelelően ***(„C” rész).***

***„A” rész***

1. **RENDSZER ÜZEMELTETÉS TÁMOGATÁS TELJESÍTÉSÉVEL KAPCSOLATOS FELTÉTELEK**

*Rendszer üzemeltetés támogatás során alkalmazott általános elvárások*

* 1. A Szolgáltató vállalja, hogy a Rendszerek a Szerződés időtartama alatt egy éves vetítési időszakban, a hét minden napján 0-24 óráig, egy tizedesjegyig a matematikai kerekítés szabályai szerint kerekítve 99,9 %-ban a Megrendelő rendelkezésére áll.
  2. Felek megállapodnak abban, hogy a Rendszerek rendelkezésre állása alatt azt értik, hogy az e-Medsolution rendszerkörnyezetében legalább 700 felhasználó, Glims rendszerkörnyezetében 60 felhasználó egyidejűleg be tud jelentkezni.
  3. Felek megállapodnak abban, hogy a rendelkezésre állásba nem számít bele,

- az infrastruktúra (kiszolgálók hardver problémái, valamint a bizonyíthatóan hálózati problémák) és az operációs rendszerek Megrendelő kompetenciájába tartozó elemi és beállítási paramétereinek rendelkezésre állására visszavezethető hibák,

- a tervszerű leállás,

- egyéb, a Megrendelőnek felróható okból történő leállás.

* 1. Felek rögzítik, hogy a Megrendelő megfelelő szerepkörben lévő dolgozói – az üzemeltetési feladataik elvégzése közben – a Rendszerek működését, működtetését érintő akadályba, hibába ütközhetnek, melyek kezelése meghaladhatja tudásukat, rendelkezésre álló eszközeiket. Ezért a Szolgáltató a Szerződés időbeli hatálya alatt rendszer üzemeltetés támogatási szolgáltatás keretében:
* hibakezelést, javítást, valamint ezekhez kapcsolódó támogatási szolgáltatást nyújt a Megrendelő részére,
* elvégzi a Rendszerek általános verziókövetését,
* elvégzi a Rendszerek jogszabály- és verziókövetését

a Szerződésben meghatározott feltételek szerint, a Szerződésben meghatározott díj ellenében.

*Hibakezelési és javítási szolgáltatás*

* 1. Felek rögzítik, hogy a Szerződés alkalmazásában hibának, hibás működésnek minősül, ha valamelyik Rendszer vagy a Rendszerek működése nem felel meg a szoftver dokumentációjában, illetve az interfész specifikációban megfogalmazottaknak. Az adott funkció, illetve a Rendszer(ek) működése akkor tekinthető hibásnak, ha:
* az elérhetetlen,
* hibaüzenettel elakad,
* nem az elvárt működés zajlik le.
  1. A fent megjelölt esetekben a Megrendelő a hibák megoldásához, kijavításához, valamint az üzemeltetés támogatásához, azaz a Rendszerek használatával és üzemeltetésével kapcsolatban felmerült kérdések, problémák megválaszolásához, valamint a Rendszerek paraméterezésével kapcsolatosan veszi igénybe a Szolgáltató támogatását.
  2. A fenti esetre a Megrendelő vállalja, hogy intézményi ügyfélszolgálatot és helyi megoldó csoportot alkalmaz, melyek feladata a felhasználói visszajelzések érkeztetése, rendszerezése, szűrése, valamint a helyi incidens, probléma és igénykezelés megvalósítása azokban az esetekben, amikor ez lehetséges.
  3. A helyi megoldó csoport által nem kezelhető eseményeket Megrendelő kijelölt munkatársai bejelentik Szolgáltatónak.
  4. A bejelentések fogadásához a Szolgáltató a Szerződés hatálybalépéstől kezdődően 0-24 óráig a hét minden napján elektronikus bejelentő felületet, ügyfélkaput köteles biztosítani.
  5. Esemény (hiba) bejelentésnek minősül: minden olyan bejelentés, mellyel feltételezetten nem megfelelő működést, felhasználó által vétett hibát jelentenek be.
  6. Bejelentés folyamata:
     1. Esemény (hiba) észlelése: A felhasználó munkája során problémát észlel. Minden információt és működési körülményt a Megrendelő helyi megoldó csoportjához, illetve helyi Ügyfélszolgálatához kell bejelentenie.
     2. Esemény (hiba) bejelentése: A helyi megoldó csoport munkatársa az észlelést követően, a lehető leghamarabb bejelenti az eseményt (hibát) a Szolgáltató Ügyfélkapu rendszerén keresztül, amennyiben az ő szintjén a probléma nem kezelhető. A bejelentéskor pontosan leírja mindazokat az információkat és működési körülményeket, amiket az észleléskor rögzítettek, meghatározza az esemény-kategóriát.
     3. Esemény típusának meghatározása: A Szolgáltató az Ügyfélkapu rendszerbe történt bejelentés alapján megpróbálja reprodukálni az eseményt. Ennek a tevékenységnek az a célja, hogy meg lehessen határozni az esemény okát és a tényleges típusát (pl.: hiba, felhasználói tévedés, nem rendeltetésszerű használat, infrastrukturális probléma, harmadik fél hibája stb.).
     4. Esemény nyugtázása: A Szolgáltató az Ügyfélkapu rendszeren keresztül értesíti a Megrendelőt az esemény (hiba) kivizsgálásának eredményéről és a megtett vagy javasolt intézkedésekről, valamint közli az általa is elismert esemény-kategóriát. Vita esetén a Szolgáltató csak a hibakategóriára vonatkozó konszenzus kialakítása után ütemezi be az eseménykezelést.
     5. A folyamat során, szükség esetén bármelyik fél kezdeményezhet Ügyfélkapun kívüli kommunikációt telefonon, e-mailben vagy internetes VOIP alkalmazáson keresztül. Az ilyen kommunikáció összefoglalója a későbbiekben rögzítésre kerül az Ügyfélkapu felületen. Helyszíni megjelenés esetén kiszállási díj nem számolható el.
  7. Eseménykor (hibakor) a bejelentésnek mindenképp tartalmaznia kell a hibajelenséget és körülményeit leíró információkat: észlelés dátuma, hiba prioritása, érintett rendszerverzió, érintett adatok köre, részletes leírás. Lehetőség szerint Megrendelő munkatársa a bejelentéshez csatolja a hiba okának felderítését segítő egyéb információkat is, pl. képernyőkép.
  8. Felek megállapodnak, hogy az esemény (hiba) súlyosságától függően az alábbiak szerint azok az alábbi kategóriákba sorolhatók:

|  |  |
| --- | --- |
| **Súlyossági szint** | **Leírás** |
| *5-ös súlyossági szint (vészhelyzet, rendszer meghibásodás, kritikus hiba)* | Egy adott helyzet akkor tekinthető vészhelyzetnek, ha az alábbi hibák valamelyike következik be:   * az ügymenet szempontjából a döntő fontosságú (adminisztratív, dokumentációs és finanszírozási) funkciók teljes mértékben leállnak, azaz a kritikus munkafolyamatok nem vihetők végig és/vagy * a teljes rendszer működésképtelenné válik (a rendszer nem indul el, vagy elindul, de egy felhasználó sem képes bejelentkezni) és/vagy * valamely interfész kapcsolat nem jön létre. |
| *4-es súlyossági szint (szoftver hibára visszavezethető, súlyos következményekkel járó esemény)* | A rendszer működik, de súlyos korlátokkal (pl. bizonyos kritikus funkciók nem elérhetőek, vagy nem a dokumentációnak, specifikációnak megfelelően működnek, az elszámolásnál hátránnyal járnak, vagy nagy válaszidők nehezítik a munkát). |
| *3-as súlyossági szint (szoftver hibára visszavezethető, kevésbé súlyos következményekkel járó esemény)* | Olyan hibák, amelyek a rendszert csak kisebb mértékben érintik, azaz a probléma nem kritikus folyamathoz sorolandó egy-egy funkció esetében jelentkezik, pl. statisztika. |
| *2-es súlyossági szint (szoftver hibára visszavezethető, következményekkel nem járó esemény)* | Hibák és kisebb zavarok, amelyeknek nincs érdemi következménnyel járó hatásuk a működésre és a kritikus folyamatokra, pl. helyesírási hiba a képernyő megjelenítésben, kényelmi funkciók. |

* 1. Felek megállapodnak abban, hogy a Szolgáltató kötelessége a Megrendelőtől érkező esemény (hiba) bejelentések kezelése és incidens, probléma- és változáskezelés megvalósítása a következő válaszidőkkel:

| **Esemény kategória** | **Elvárt reagálási idő (regisztrált státusz)** | **Elvárt kezelési- illetve lezárási idő**\*  **(folyamatban státusz)** | **Elvárt kezelési idő fejlesztésen**\*\*\* |
| --- | --- | --- | --- |
| 5-ös súlyossági szintű | 1 óra | 8 órán belül | 2 munkanapon belül\*\* |
| 4-es súlyossági szintű | 2 óra | 5 munkanap | 30 munkanap |
| 3-as súlyossági szintű | 1 munkanap | 10 munkanap | 60 munkanap |
| 2-es súlyossági szintű | 2 munkanap | Szolgáltató által visszaigazolásban vállalási idő | 90 munkanap |

(\*) Az esemény kezelése áthidaló, kerülő megoldással is történhet.

(\*\*) Amennyiben hétvégére esik a munkavégzés, térítés ellenében kérhető legyen az 1 napon belüli eseménykezelés.

(\*\*\*) Amennyiben a bejelentés support oldalon nem megoldható, a bejelentés fejlesztés felé kerüljön.

* 1. Felek rögzítik, hogy az elvárt reagálási, valamint kezelési és lezárási határidők az esemény (hiba) bejelentésnek az Ügyfélkapu rendszerbe történt bejelentésétől számítódnak.

*Verziójavítás, verzióváltás*

* 1. Felek megállapodnak abban, hogy a rendszer üzemeltetés támogatási szolgáltatás körében a Szolgáltató vállalja, hogy a Szerződés időbeli hatálya alatt biztosítja a Rendszerek szoftverkövetését a Szerződésben meghatározott feltételek szerint.
  2. A szoftverkövetési szolgáltatás a Rendszerekhez a javítások megvalósítását, valamint az új fejlesztéseket – amely jellemzően, de nem kizárólag új funkciók implementálását jelenti – Megrendelő rendelkezésére bocsátását jelenti. Ezen túlmenően a Szolgáltató vállalja a Szerződés időbeli hatálya alatt a Rendszerek új verzióinak biztosítását, szoftverkövetést is.
  3. A szoftverkövetésbe beletartozik az adatbázis-kezelő rendszerek és a Rendszereket kiszolgáló alkalmazásszerverek szoftverkövetése is. Továbbá a szoftverkövetés keretében szükséges a hivatalos gyártói támogatásukat vesztő operációs rendszerek cseréjéből történő frissítési folyamatok kezelése, támogatása is.
  4. Amennyiben a szoftverkövetés igényli a keretszoftverek frissítését is, a Szolgáltató feladata a frissítés megvalósítása, beleértve a szükséges licencek költségeinek viselését.
  5. A Szolgáltató feladata a kibocsátás előtt a változással érintett rendszerfunkciókra kiterjedő tesztet végrehajtani.
  6. A kiadott verziókról és javításokról a Szolgáltató köteles részletes leírást átadni a Megrendelőnek.
  7. Felek megállapodnak abban, hogy a Szolgáltató a szoftver verziók, javítások leírásának online elérését biztosítja a Megrendelőnek.
  8. Felek megállapodnak abban, hogy a Szolgáltató feladata az upgrade fejlesztése, dokumentálása és rendelkezésre bocsátása.
  9. A Megrendelő vállalja, hogy a telepítés megkezdése előtt a saját környezetében, Szolgáltató dokumentációja alapján saját paraméterezésével tesztet végez. Felek megállapodnak abban, hogy az upgrade telepítését a Megrendelő végzi, de szükség esetén igénybe veheti a Szolgáltató segítségét.
  10. A Rendszerek felhasználói és rendszergazdai kézikönyvének aktualizálása a Szolgáltató feladata.

*Jogszabálykövetés*

* 1. A rendszer üzemeltetés támogatási szolgáltatás körében a Szolgáltató feladata, hogy a Rendszerekhez jogszabálykövetést biztosítson a Szerződésben meghatározott feltételek szerint.
  2. A jogszabálykövetés keretében a Szolgáltató feladata, hogy – a helyi jogszabályokon kívül - figyelemmel kísérje a Rendszerhez kapcsolódó jogszabályok változásait. A preambulum (I) pontja alapján, az együttműködés érdekében Megrendelő is értesíti Szolgáltatót a tudomására jutott jogszabály-változásokról. Felek megállapodnak abban, hogy a helyi jogszabályváltozások követése a Megrendelő feladata. Helyi jogszabályváltozás esetén a Megrendelő a változásról értesítést küld a Szolgáltatónak. A helyi jogszabálykövetés elvégzésének megrendelése és Szolgáltató által történő elvégzése a „B” részben foglaltak szerint történik.
  3. A Szolgáltató a Rendszerek jogszabálykövetését köteles úgy biztosítani, hogy a módosuló jogszabályokat a Rendszerek azok hatálybalépésétől alkalmazzák, ennek a megvalósításáért azonban a Szolgáltató csak akkor felelős, ha Megrendelő általi értesítést vagy a jogszabály kihirdetését követően elegendő idő állt rendelkezésére a fejlesztések elvégzésére, a szükséges tesztek elvégzésére.
  4. Felek megállapodnak abban, hogy a jogszabálykövetés megvalósítása tekintetében 30 naptári napot a fejlesztés tartalmától függetlenül elegendő időnek kell tekinteni.
  5. A jogszabály kihirdetésekor a Szolgáltató haladéktalanul felveszi a kapcsolatot a Megrendelő kapcsolattartójával a jogszabálykövetési tevékenység végrehajtása kérdésében való egyeztetés céljából. Megkeresésében a Szolgáltató tájékoztatja a Megrendelőt a közzétett jogszabályról, az annak következtében szükségessé vált jogszabálykövetési tevékenységről, a tevékenység elvégzésének várható időigényéről, erőforrás-szükségletéről.
  6. A Szolgáltató elismeri, hogy a Megrendelőnek fokozott érdeke fűződik ahhoz, hogy a Rendszerek az aktuálisan hatályos jogszabályi környezetnek megfeleljenek.
  7. Abban a nem várt esetben ezért, ha adott jogszabály kihirdetése és hatályba lépése között kevesebb, mint 30 naptári nap áll rendelkezésre, az aktuális jogszabálykövetési tevékenység elvégzésének határidejére a Szolgáltató úgy köteles javaslatot tenni, hogy gondos munkaszervezés és kellő kapacitás mozgósítása mellett e tevékenység a lehető leghamarabb – lehetőség szerint a hatálybalépésig – elvégzésre kerüljön.
  8. Amennyiben azonban adott jogszabály megjelenése olyan bonyolult jogszabálykövetési tevékenység elvégzésének szükségességét vonja maga után, amelynek a hatálybalépésig történő megvalósítása gondos munkaszervezés és a kellő kapacitás mozgósítása mellett is lehetetlen, a Felek a Szolgáltató megkeresésére folytatott egyeztetés során megállapodnak a jogszabálykövetési tevékenység elvégzésének határidejéről. Ebben az esetben a Szolgáltató a megváltozott jogszabályi környezethez való igazítást nem a jogszabály hatálybalépéséig, hanem az egyeztetés eredményeként meghatározott – és 30 naptári napnál nem hosszabb - határidőben köteles elvégezni.

1. **SZOLGÁLTATÁS DÍJA**
   1. Felek megállapodnak, hogy a Szolgáltató a Szerződés „A” részében meghatározott feladatai szerződésszerű teljesítésének ellenértékeként:

|  |  |  |  |
| --- | --- | --- | --- |
|  | **nettó Forint/hó** | **ÁFA (27%)** | **bruttó Forint/hó** |
| összeg számmal |  |  |  |
| összeg betűvel |  |  |  |

szolgáltatási díjra jogosult a Szerződésben meghatározott feltételek szerint.

* 1. Felek megállapodnak abban, hogy a Szerződés 3.1. pontjában meghatározott szolgáltatási díj garantált fix díj, amely a Szerződés időbeli hatálya alatt csak a Szerződésben rögzített módon, és a Kbt. 141. §-ában foglaltak maradéktalan betartása mellett változhat.
  2. A Szerződés 3.1. pontjában meghatározott szolgáltatási díj tartalmazza a Szolgáltatónak a Szerződés „A” részének teljesítése körében felmerül valamennyi kiadását és költségét, így a Szolgáltató a Szerződés „A” részében rögzített feladatai teljesítésének ellenértékeként további díjazásra nem tarthat igényt.
  3. Felek rögzítik, hogy a 3.1. pontban meghatározott díj részletezését a Szerződés 4. számú melléklete tartalmazza.
  4. A Megrendelő a szolgáltatás díját 100,000000%-ban saját forrásból fizeti meg.

1. **ELSZÁMOLÁS, SZÁMLÁZÁS, FIZETÉS**
   1. Felek megállapodnak abban, hogy a Szolgáltató köteles minden hónap 5. napjáig a Megrendelő kijelölt képviselőjének e-mailben „Havi jelentést” küldeni a Szerződés 5. számú melléklete szerinti tartalommal, amely tartalmazza a tárgyhónapban bejelentett, folyamatban lévő és lezárt eseményeket, a hozzá tartozó reagálási idők feltüntetésével együtt.
   2. A „Havi jelentés” elfogadása esetén a Megrendelő kijelölt képviselője a „Havi jelentés” beérkezésétől számított 5 munkanapon belül – figyelemmel a Kbt. 135. § (1) bekezdésére – teljesítésigazolást állít ki a Szolgáltató részére a Szerződés 6. számú melléklete szerinti tartalommal.
   3. A teljesítésigazoló személyét a Szerződés 7. számú melléklete tartalmazza
   4. A Szolgáltató a teljesítésigazolás alapján, annak birtokában jogosult a tárgyhavi szolgáltatási díjról számlát kiállítani.
   5. A Szolgáltató a számlát az általános forgalmi adóról szóló 2007. évi CXXVII. tv. 169. §-ában, a számvitelről szóló 2000. évi C. tv. 167. §-ának (1) és (3) bekezdésében, továbbá a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014 (IV.30.) NGM rendeletben meghatározott tartalmi és formai követelményeknek megfelelően köteles kiállítani. A Szolgáltató a számlához köteles csatolni a számlához tartozó teljesítésigazolás egy példányát, továbbá a számlán köteles feltüntetni a Vevő által előzetesen rendelkezésére bocsátott SAP azonosítószámot.
   6. A Szerződés 4.4. pontjában meghatározott követelményeknek nem megfelelően kiállított, és a Megrendelő részére megküldött számlát a Megrendelő nem fogadja be, azt kiegyenlítés nélkül visszaküldi a Szolgáltató székhelyére és az ebből eredő fizetési késedelemért felelősséget nem vállal.
   7. Az ajánlattétel, az elszámolás és a kifizetés pénzneme: magyar forint (HUF)
   8. Számlázási cím: Pécsi Tudományegyetem (7622 Pécs, Vasvári P. u. 4.)
   9. Felek megállapodnak abban, hogy a számla kiegyenlítése a Kbt. 135. § (4) bekezdése alapján, a Polgári Törvénykönyvről szóló 2013. évi V. törvény (továbbiakban: Ptk.) 6:130 § (1)-(3) bekezdése szerint 30 napon belül, banki átutalással történik.
   10. Felek rögzítik, hogy a Ptk. 6:130. § (1) bekezdése alapján a számla kiegyenlítési határidejének kezdő napja: a számla kézhezvételének napja.
   11. Felek rögzítik, hogy amennyiben a Megrendelő a számla kiegyenlítésével késedelembe esik, a Szolgáltató a Ptk. 6:155. §-a szerinti késedelmi kamatra tarthat igényt.
   12. Felek a Kbt. 135. § (6) bekezdésére figyelemmel rögzítik, hogy a Megrendelő a szerződésen alapuló ellenszolgáltatásából eredő tartozásával szemben csak a jogosult által elismert, egynemű és lejárt követelését számíthatja be.
2. **DÍJMÓDOSÍTÁS**

*Rendszerkomponensek megszüntetése*

* 1. Felek rögzítik, hogy a Rendszerek részét képező rendszerkomponensek (Medsolution, e-Medsolution rendszer komponensek; Glims rendszer komponensek; Háttér komponensek; Integrációs interfészek; Glimshez kapcsolódó automaták; Middleware-hez csatlakozó automaták) felsorolását, valamint azok rendszer üzemeltetés támogatási díját a Szerződés 4. számú mellékletét képező árrészletező tartalmazza.
  2. Felek a Kbt. 141. § (4) bekezdés a) pontja alapján megállapodnak abban, hogy amennyiben a Megrendelő valamely rendszerkomponens használatát a Szerződés időbeli hatálya alatt meg kívánja szüntetni, abban az esetben a Szerződés 3.1. pontjában meghatározott szolgáltatási díj, a megszüntetéssel érintett rendszerkomponensnek az 4. számú mellékletben meghatározott üzemeltetés támogatási díjával csökken.
  3. Felek megállapodnak abban, hogy valamely rendszerkomponens használatának megszüntetése előtt legalább 30 naptári nappal korábban a Megrendelő írásban értesítést köteles a Szolgáltatónak küldeni, amelyben köteles megjelölni a megszüntetni kívánt rendszerkomponenst.

*Új rendszerkomponensek bevezetése*

* 1. Felek rögzítik, hogy a Rendszerek által kiszolgált klinikák, valamint azok eszközparkja folyamatosan fejlődik és változik. Ezért a Szerződés időbeli hatálya alatt előfordulhat, hogy további rendszerkomponensek (pl. további, új automaták) illesztése válik szükségessé.
  2. A fentiek okán a felek megállapodnak abban, hogy amennyiben a Rendszerekhez további, új rendszerkomponensek illesztése történik a Szerződés időbeli hatálya alatt, abban az esetben a Szolgáltató vállalja, hogy ezen új rendszerkomponensek üzemeltetés támogatását is elvégzi a Szerződésben meghatározott feltételek szerint
  3. Felek a Kbt. 141. § (4) bekezdés a) pontja alapján megállapodnak abban, hogy új rendszerkomponens bevezetése esetén a Szerződés 3.1. pontjában meghatározott szolgáltatási díj az alábbiak szerint módosul (emelkedik):

|  |  |  |  |
| --- | --- | --- | --- |
|  | **nettó Forint/hó/új rendszerkomponens** | **ÁFA (27%)** | **bruttó Forint/hó/új rendszerkomponens** |
| összeg számmal |  |  |  |
| összeg betűvel |  |  |  |

* 1. Felek megállapodnak abban, hogy új rendszerkomponens bevezetése esetén a bevezetés időpontja előtt a Megrendelő köteles írásban értesítést küldeni a Szolgáltatónak.
  2. Felek megállapodnak abban, hogy amennyiben az új rendszerkomponens bevezetéséhez egyedi fejlesztés (pl. interfész) szükséges, ezen fejlesztés megrendelése és elszámolása a Szerződés „B” részében foglaltak szerint történik.
  3. Felek rögzítik, hogy a jelenleg nem használt interfészek újbóli használata esetén a Szerződés 5.4-5.8. pontjában foglalt rendelkezéseket kell megfelelően alkalmazni.

*Opciós modulok bevezetése*

* 1. Felek megállapodnak abban, hogy a Szerződés „C” részében a Szolgáltató vállalta, hogy a Szerződés 3. számú mellékletében meghatározott Opciós Modulokat bevezeti a Megrendelő megrendelése esetén a Szerződésben meghatározottak szerint. A Szolgáltató vállalta továbbá, hogy valamely Opciós Modul bevezetése esetén a Szerződés időbeli hatálya alatt elvégzi a bevezetett Opciós Modul(ok) rendszer üzemeltetés támogatását a Szerződés „A” részében meghatározott feltételek szerint.
  2. Felek a fentiek okán, a Kbt. 141. § (4) bekezdés a) pontja alapján megállapodnak abban, hogy valamely Opciós Modul bevezetése esetén a Szerződés 3.1. pontjában meghatározott szolgáltatási díj a Szerződés 3. számú mellékletében meghatározott, az érintett Opciós Modulhoz tartozó díjjal növekszik.

*Indexálás*

* 1. Felek megállapodnak abban, hogy a Szolgáltató jogosult a szolgáltatási díjat (3.1. pont) évente egy alkalommal, legfeljebb a Központi Statisztikai Hivatal (KSH) által az előző évre hivatalosan közzétett szolgáltatási fogyasztói árindex mértékével egyoldalúan módosítani.
  2. Felek megállapodnak abban, hogy az ármódosítás előtt legalább egy hónappal köteles a Szolgáltató a Megrendelőt írásban értesíteni az ármódosítás időpontjáról és annak mértékéről.

***„B” rész***

1. **EGYEDI FEJLESZTÉSEK MEGRENDELÉSE ÉS TELJESÍTÉSE**
   1. A Rendszerek használata során felmerülhetnek olyan funkcionális és egyéb igények, melyek az üzemeltetési tevékenység hatókörén belül nem valósíthatóak meg, alapértelmezetten nem részei a Rendszereknek, és rövidtávon nincs is tervben azok általános megvalósítása.
   2. Ezért a Felek megállapodnak abban, hogy a Szolgáltató a Megrendelő erre irányuló fejlesztési igénye esetén a Megrendelő külön írásbeli megrendelése (továbbiakban: Fejlesztési Igény) alapján elvégzi a Rendszerek egyedi fejlesztéseit (továbbiakban: Fejlesztés) a Szerződésben meghatározott feltételek szerint, a Szerződésben meghatározott fejlesztési díj ellenében.
   3. Felek megállapodnak abban, hogy a Szolgáltató a Megrendelő igénybejelentése alapján, annak kézhezvételét követő 7 munkanapon belül fejlesztési ajánlatot készít, amelyben megjelöli a Fejlesztés várható idejét és ez alapján annak költségét.
   4. A Fejlesztési Igény a Rendszerek funkcionalitásának minden olyan megváltoztatására vonatkozó kérés, vagy szándék, ami nem tartozik a jogszabálykövetés tárgykörébe, valamint Fejlesztési igénynek tekintendő minden olyan, a Rendszerek működését, funkcionalitását érintő változtatás, melyet nem lehet elvégezni a kezelési, paraméterezési felületeken keresztül, és mindenképpen szállítói fejlesztői közreműködést igényelnek.
   5. A Fejlesztési Igény tartalmazza a specifikáció leírását.
   6. A Megrendelő a Szolgáltató fejlesztési ajánlata alapján 30 napon belül dönt a Fejlesztés megrendeléséről. Amennyiben a Megrendelő a fejlesztésre igényt tart, köteles erről a Szolgáltatónak írásban megrendelést küldeni.
   7. A Szolgáltató az egyedi Fejlesztésekre vonatkozó igénybejelentéseket és megrendeléseket az alábbi elérhetőségen fogadja: \*\*\*\*\*\*\*\*\*\*\*\*\*
   8. A Megrendelő részérő Fejlesztési Igény bejelentésére és egyedi Fejlesztés megrendelésére jogosult személy megjelölését a Szerződés 7. számú melléklete tartalmazza.
   9. A Megrendelő megrendelése esetén a Szolgáltató köteles a megrendelt Fejlesztést a fejlesztési ajánlatban meghatározott határidőn belül elkészíteni és a fejlesztést a Megrendelőnek átadni.
   10. A Szolgáltató a Fejlesztés kiadása, illetve telepítés előtt köteles a Fejlesztésre kiterjedő tesztet elvégezni. A Fejlesztés a tesztet követően kerül átadásra a Megrendelőnek. A Fejlesztés átadásával egyidőben a Szolgáltató köteles a tesztről készült jegyzőkönyvet is átadni a Megrendelőnek.
   11. Felek megállapodnak abban, hogy az egyedi Fejlesztés telepítését a Megrendelő végzi, de szükség esetén igénybe veheti a Szolgáltató segítségét.
2. **EGYEDI FEJLESZTÉSEK DÍJA, EGYEDI FEJLESZTÉSEK SZÁMLÁZÁSA**
   1. Felek megállapodnak abban, hogy a Szolgáltató az egyedi fejlesztési feladatokat napidíj ellenében végzi, amelynek összege:

|  |  |  |  |
| --- | --- | --- | --- |
|  | **nettó Forint/nap** | **ÁFA (27%)** | **bruttó Forint/nap** |
| összeg számmal |  |  |  |
| összeg betűvel |  |  |  |

* 1. A Megrendelő által az adott Fejlesztés teljesítése után ténylegesen fizetendő díj a Szerződés 7.1. pontjában meghatározott napidíj és a fejlesztési ajánlatban meghatározott napok számának szorzata.
  2. Felek megállapodnak abban, hogy a Megrendelő feljogosított képviselője a Fejlesztés sikeres átadás-átvételét követő 15 napon belül a Kbt. 135. § (1) bekezdése alapján teljesítésigazolást állít ki a Szolgáltató részére.
  3. A Szolgáltató a 7.3. pont szerinti teljesítésigazolás alapján jogosult a Fejlesztés díjáról számlát kiállítani.
  4. A Szolgáltató a számlát az általános forgalmi adóról szóló 2007. évi CXXVII. tv. 169. §-ában, a számvitelről szóló 2000. évi C. tv. 167. §-ának (1) és (3) bekezdésében, továbbá a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014 (IV.30.) NGM rendeletben meghatározott tartalmi és formai követelményeknek megfelelően köteles kiállítani. A Szolgáltató a számlához köteles csatolni a számlához tartozó teljesítésigazolás egy példányát, továbbá a számlán köteles feltüntetni a Megrendelő által előzetesen rendelkezésére bocsátott SAP azonosítószámot.
  5. A Szerződés 7.5. pontjában meghatározott követelményeknek nem megfelelően kiállított, és a Megrendelő részére megküldött számlát a Megrendelő nem fogadja be, azt kiegyenlítés nélkül visszaküldi a Szolgáltató székhelyére és az ebből eredő fizetési késedelemért felelősséget nem vállal.
  6. Az ajánlattétel, az elszámolás és a kifizetés pénzneme: magyar forint (HUF)
  7. Számlázási cím: Pécsi Tudományegyetem (7622 Pécs, Vasvári P. u. 4.)
  8. Felek megállapodnak abban, hogy a számla kiegyenlítése a Kbt. 135. § (4) bekezdése alapján, a Polgári Törvénykönyvről szóló 2013. évi V. törvény (továbbiakban: Ptk.) 6:130 § (1)-(3) bekezdése szerint 30 napon belül, banki átutalással történik.
  9. Felek rögzítik, hogy a Ptk. 6:130. § (1) bekezdése alapján a számla kiegyenlítési határidejének kezdő napja: a számla kézhezvételének napja.
  10. Felek rögzítik, hogy amennyiben a Megrendelő a számla kiegyenlítésével késedelembe esik, a Szolgáltató a Ptk. 6:155. §-a szerinti késedelmi kamatra tarthat igényt.
  11. Felek a Kbt. 135. § (6) bekezdésére figyelemmel rögzítik, hogy a Megrendelő a szerződésen alapuló ellenszolgáltatásából eredő tartozásával szemben csak a jogosult által elismert, egynemű és lejárt követelését számíthatja be.

***„C” rész***

1. **OPCIÓS MODULOK BEVEZETÉSE**
   1. A Szerződés keretében a Szolgáltató vállalja, hogy a Megrendelő megrendelései esetén elvégzi a Rendszerekhez tartozó és a Szerződés 3. számú mellékletében meghatározott Opciós Modulok bevezetését.
   2. Felek megállapodnak, hogy a Megrendelő az Opciós Modulok bevezetésére vonatkozó megrendeléseit a Szerződés időbeli hatálya alatt adhatja le.
   3. Felek megállapodnak abban, hogy a Megrendelő nem köteles Opciós Modulok bevezetését megrendelni, a Megrendelő dönthet úgy, hogy a Szerződés időtartama alatt nem kéri az Opciós Modulok bevezetését és dönthet úgy, hogy csak egyes Opciós Modulok bevezetését kéri.
   4. A Megrendelő jogosult arra, hogy egy megrendelés keretében több Opciós Modul bevezetését kérje és a Megrendelő jogosult arra, hogy a Szerződés időtartama alatt több alkalommal éljen megrendelés lehetőségével, így az egyes Opciós Modulok bevezetését különböző időpontokban rendelje meg.
   5. Amennyiben a Megrendelő valamely Opciós Modul bevezetését kéri, igénybejelentést és megrendelést köteles a Szolgáltatónak küldeni. Az igénybejelentésen és a megrendelésen a Megrendelő köteles megjelölni a bevezetni kívánt Opciós Modult vagy Modulokat.
   6. A Szolgáltató az Opciós Modulok bevezetésére vonatkozó igénybejelentéseket és megrendeléseket az alábbi elérhetőségeken fogadja: \*\*\*\*\*\*\*\*\*\*\*\*\*
   7. Felek megállapodnak abban, hogy az Opciós Modul bevezetésére vonatkozó igénybejelentés kézhezvételétől számított 30 munkanapon belül a Szolgáltató ütemtervet készít a bejelentett Opciós Modulok bevezetésére, amely tartalmazza a bevezetés határidejét.
   8. A Megrendelő az ütemterv kézhezvételétől számított 30 munkanapon belül dönt az érintett Opciós Modulok megrendeléséről.
   9. Amennyiben a Megrendelő az Opciós Modulok vagy valamely Opciós Modul bevezetését kéri, köteles a Szolgáltatónak megrendelést küldeni, amelyen köteles megjelölni a bevezetni kívánt Opciós Modult.
   10. A Szolgáltató a megrendelés alapján köteles a megrendelt Opciós Modul bevezetését elvégezni az ütemtervben meghatározott határidőn belül.
   11. A megrendelt Opciós Modul bevezetését megelőzően a Szolgáltató köteles elvégezni az Opciós Modul tesztelését.
   12. A megrendelt Opciós Modul átadása (bevezetése) a tesztet követően történik.
   13. A megrendelt Opciós Modul átadásával egyidőben a Szolgáltató köteles a tesztről készült jegyzőkönyvet is átadni a Megrendelőnek.
   14. Felek megállapodnak abban, hogy a megrendelt Opciós Modul telepítését a Megrendelő végzi, de szükség esetén ehhez igénybe veheti a Szolgáltató segítségét.
   15. Felek megállapodnak abban, hogy a Megrendelő a sikeresen bevezetett Opciós Modulokon a Rendszereknek eredetileg részét képező modulokkal azonos felhasználási jogot szerez.
2. **OPCIÓS MODUL BEVEZETÉSÉNEK DÍJA ÉS SZÁMLÁZÁSA**
   1. Felek megállapodnak abban, hogy a Szolgáltató az egyes Opciós Modulok bevezetését a Szerződés 3. számú mellékletében meghatározott díj ellenében végzi.
   2. A Szerződés 3. számú mellékletében meghatározott díj garantált fix díj, amely tartalmazza a Szolgáltatónak az adott Opciós Modul bevezetése körében felmerült valamennyi kiadását és költségét, így különösen, de nem kizárólagosan az Opciós Modul szerződés szerinti felhasználási jogának megszerzését.
   3. Felek megállapodnak abban, hogy a Megrendelő a bevezetett Opciós Modul bevezetési díját utólag, az érintett Opciós Modul sikeres bevezetést követően fizeti meg a Szolgáltatónak a Szerződésben meghatározott feltételek szerint.
   4. Részszámla benyújtására a Szerződés „C” részében nincs lehetőség.
   5. A Megrendelő feljogosított képviselője a megrendelt Opciós Modul sikeres bevezetését követő 15 napon belül – a Kbt. 135. § (1) bekezdése alapján – teljesítésigazolást állít ki a Szolgáltató részére.
   6. A Megrendelő részéről teljesítésigazolás kiállítására jogosult személy megjelölését a Szerződés 7. számú melléklete tartalmazza.
   7. A Szolgáltató a teljesítésigazolás alapján, annak birtokában jogosult a bevezetett Opciós Modul bevezetéséről számlát kiállítani.
   8. A Szolgáltató a számlát az általános forgalmi adóról szóló 2007. évi CXXVII. tv. 169. §-ában, a számvitelről szóló 2000. évi C. tv. 167. §-ának (1) és (3) bekezdésében, továbbá a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014 (IV.30.) NGM rendeletben meghatározott tartalmi és formai követelményeknek megfelelően köteles kiállítani. A Szolgáltató a számlához köteles csatolni a számlához tartozó teljesítésigazolás egy példányát, továbbá a számlán köteles feltüntetni a Megrendelő által előzetesen rendelkezésére bocsátott SAP azonosítószámot.
   9. A Szerződés 9.8. pontjában meghatározott követelményeknek nem megfelelően kiállított, és a Megrendelő részére megküldött számlát a Megrendelő nem fogadja be, azt kiegyenlítés nélkül visszaküldi a Szolgáltató székhelyére és az ebből eredő fizetési késedelemért felelősséget nem vállal.
   10. Az ajánlattétel, az elszámolás és a kifizetés pénzneme: magyar forint (HUF)
   11. Számlázási cím: Pécsi Tudományegyetem (7622 Pécs, Vasvári P. u. 4.)
   12. Felek megállapodnak abban, hogy a számla kiegyenlítése a Kbt. 135. § (4) bekezdése alapján, a Polgári Törvénykönyvről szóló 2013. évi V. törvény (továbbiakban: Ptk.) 6:130 § (1)-(3) bekezdése szerint 30 napon belül, banki átutalással történik.
   13. Felek rögzítik, hogy a Ptk. 6:130. § (1) bekezdése alapján a számla kiegyenlítési határidejének kezdő napja: a számla kézhezvételének napja.
   14. Felek rögzítik, hogy amennyiben a Megrendelő a számla kiegyenlítésével késedelembe esik, a Szolgáltató a Ptk. 6:155. §-a szerinti késedelmi kamatra tarthat igényt.
   15. Felek a Kbt. 135. § (6) bekezdésére figyelemmel rögzítik, hogy a Megrendelő a szerződésen alapuló ellenszolgáltatásából eredő tartozásával szemben csak a jogosult által elismert, egynemű és lejárt követelését számíthatja be.

***„A”, „B” és „C” részre vonatkozó közös rendelkezések***

1. **SZERZŐI JOGOKKAL KAPCSOLATOS RENDELKEZÉSEK**
   1. A Szolgáltató által a Szerződés „A” része szerinti üzemeltetés támogatási tevékenység során általa elkészített és a Megrendelő használatába bocsátott szoftvermódosításokra, - fejlesztésekre vonatkozóan, mivel ezek beépülnek a Rendszereket képező szoftverekbe, Megrendelő a Rendszereket képező szoftverekre őt megillető végfelhasználói jogot szerez. A Szolgáltató szavatolja, hogy harmadik személynek nincsen olyan joga, amely a Megrendelő e pontban írt jogszerzését akadályozza, vagy korlátozza.
   2. A Szolgáltató kifejezetten akként nyilatkozik, hogy a Megrendelő eseti megrendelése alapján általa elkészített egyedi Fejlesztés tekintetében, amennyiben a fejlesztés nem épül bele a Rendszereket képező szoftverekbe, a Szolgáltató felhasználási jogot enged a Megrendelőnek, aki az egyedi fejlesztés felett az egyedi fejlesztésért fizetendő díj megfizetésével időben és területileg korlátlan felhasználási jogot szerez, amely azonban át nem ruházható és nem értékesíthető. A fejlesztésért fizetendő díj magában foglalja ezen felhasználási jogosultság megszerzésének ellenértékét is. A Szolgáltató szavatolja, hogy harmadik személynek nincsen olyan joga, amely a Megrendelő e pontban írt jogszerzését akadályozza, vagy korlátozza. Megrendelő így megszerzett felhasználási joga semmilyen esetben és formában sem érinti és nem módosítja a Rendszerek szoftverkomponensein fennálló végfelhasználói jogot valamint a Szolgáltató azon jogát, hogy másnak az egyedi fejlesztéshez hasonló fejlesztést készítsen.
   3. Felek megállapodnak abban, hogy a Megrendelő a sikeresen bevezetett Opciós Modulokon a Rendszereknek eredetileg részét képező modulokkal azonos felhasználási jogot szerez.
2. **FELEK TOVÁBBI JOGAI ÉS KÖTELEZETTSÉGEI**
   1. A Szolgáltató a Megrendelő utasítása szerint köteles eljárni, az utasítás nem terjedhet ki a tevékenység megszervezésére, és nem teheti teljesítést terhesebbé.
   2. Ha a Megrendelő célszerűtlen vagy szakszerűtlen utasítást ad, a Szolgáltató köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Szolgáltató a Szerződéstől elállhat vagy azt felmondhatja, vagy a feladatot a megrendelő utasításai szerint, a Megrendelő kockázatára elláthatja. A Szolgáltató köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
   3. A Megrendelő a Szolgáltató tevékenységét és a felhasználásra kerülő anyagot bármikor ellenőrizheti.
   4. A Szolgáltató nem mentesül a szerződésszegés jogkövetkezményei alól amiatt, hogy a Megrendelő a Szolgáltató tevékenységét nem vagy nem megfelelően ellenőrizte.
   5. A tevékenység végzésének feltételeit a Szolgáltató úgy köteles megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését.
   6. A Szolgáltató tudomásul veszi, hogy tevékenységét működő intézmény területén köteles végezni. A Szolgáltató a tevékenységét köteles úgy megszervezni, hogy az az intézmény működését ne akadályozza, illetve aránytalanul ne zavarja. Szolgáltató köteles előzetesen írásban bejelenti azon alkalmazottjait, akik belépése a szerződésszerű teljesítéshez szükséges.
   7. A Szolgáltató köteles betartani és dolgozóival, alvállalkozóival és a teljesítésben közreműködő személyekkel betartatni az intézmény működésére vonatkozó tűzvédelmi, balesetvédelmi, környezetvédelmi, vagyonvédelmi és egyéb előírásokat.
3. **ALVÁLLALKOZÓK**
   1. A Szolgáltató legkésőbb a Szerződés megkötésének időpontjában köteles a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt (9. számú melléklet).
   2. A Szolgáltató a Szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
   3. A Szolgáltató felel az alvállalkozók teljesítéséért, szakmai, műszaki színvonalukért és pénzügyi alkalmasságukért. A Szolgáltatóó felelősségét a Megrendelő felé az alvállalkozók igénybevétele nem befolyásolja.
   4. A Szolgáltató gondoskodik a különböző alvállalkozók irányításáról, utasításáról és a közöttük meglévő együttműködésről.
   5. A Megrendelő és az alvállalkozók nincsenek jogviszonyban. A Szolgáltató kötelezettsége az alvállalkozók közvetlen fizetési igényeinek rendezése és a Megrendelő minden ilyen igénytől való mentesítése.
   6. Jogszerűen igénybevett alvállalkozó esetén a Szolgáltató az alvállalkozó teljesítéséért úgy felel, mintha a munkát saját maga végezte volna el. Jogszerűtlenül igénybe vett alvállalkozó esetén a Szolgáltató felelős minden olyan kárért, amely alvállalkozó igénybevétele esetén nem következett volna be.
4. **SZERZŐDÉS BIZTOSÍTÉKAI**
   1. Felek megállapodnak abban, hogy a Szolgáltató a Ptk. 6:186. § (1) bekezdése alapján kötbér fizetésére kötelezi magát arra az esetre, ha a Szerződést olyan okból, amelyért felelős megszegi.

*Késedelmi kötbér*

* 1. Felek megállapodnak abban, hogy amennyiben a Szolgáltató olyan okból, amelyért felelős, a Szerződés „A” részében meghatározott hibaelhárítási feladata teljesítésével késedelembe esik, késedelmi kötbért köteles a Megrendelőnek fizetni.
  2. A késedelmi kötbér mértéke:

5. kategóriába sorolt hiba esetén 100.000,- Ft/hiba/nap, de maximálisan 500.000,- Ft/ hiba,

4. kategóriába sorolt hiba esetén 25.000,- Ft/hiba/nap, de maximálisan 300.000,- Ft/hiba.

3. kategóriába sorolt hiba esetén 5.000,- Ft/hiba/nap, de maximálisan 100.000,- Ft/hiba,

2. kategóriába sorolt hiba esetén 3.000,- Ft/hiba/nap, de maximálisan 100.000,- Ft/hiba.

* 1. A Szolgáltatót a 13.2. pont szerint terhelő késedelmi kötbér teljes összege (a hibák számától függetlenül) maximálisan a havi szolgáltatási díj 20 %-a lehet.
  2. Szolgáltatót késedelmi kötbérfizetési kötelezettség csak a jelen Szerződés hatályba lépését követően bejelentett hibák tekintetében terheli.
  3. Felek megállapodnak abban, hogy amennyiben a Szolgáltató olyan okból, amelyért felelős, jogszabálykövetési feladata teljesítésével késedelembe esik, a Ptk. 6:186. § (1) bekezdése alapján késedelmi kötbért köteles a Megrendelőnek fizetni.
  4. Felek rögzítik, hogy a Szolgáltatót a 13.6. pont szerinti késedelmi kötbérfizetési kötelezettség csak a jelen szerződés hatálybalépését követő jogszabálykövetési feladatokkal kapcsolatosan terheli.
  5. A késedelmi kötbér mértéke a Szerződés 13.6. pontjában meghatározott esetben 25.000,- Ft/jogszabálykövetési feladat/nap, de maximálisan 300.000,- Ft/jogszabálykövetési feladat.
  6. Szolgáltatót 13.6. pont szerint terhelő késedelmi kötbér teljes összege (a jogszabálykövetési feladatok számától függetlenül) maximálisan a havi szolgáltatási díj 20%-a lehet.
  7. Felek megállapodnak abban, hogy amennyiben a Szolgáltató olyan okból, amelyért felelős, a megrendelt Opciós Modul bevezetésével késedelembe esik, késedelmi kötbért köteles a Megrendelőnek fizetni a Ptk. 6:186. § (1) bekezdése alapján.
  8. A késedelmi kötbér alapja a Szerződés 13.10. pontjában meghatározott esetben a késedelemmel érintett Opciós Modul bevezetése után fizetendő nettó díj.
  9. A késedelmi kötbér mértéke késedelemmel érintett naptári naponként a Szerződés 13.10. pontjában meghatározott esetben a Szerződés 13.11. pontjában meghatározott kötbéralap 1%-a, de legfeljebb 20 naptári napnak megfelelő tétel.
  10. Felek megállapodnak abban, hogy amennyiben a Szolgáltató valamely Fejlesztés teljesítésével olyan okból, amelyért felelős, késedelembe esik, a Ptk. 6:186. § (1) bekezdése alapján késedelmi kötbért köteles a Megrendelőnek fizetni.
  11. A késedelmi kötbér alapja a Szerződés 13.13. pontjában meghatározott esetben a késedelemmel érintett Fejlesztés után fizetendő nettó díj.
  12. A késedelmi kötbér mértéke a Szerződés 13.13. pontjában meghatározott esetben késedelemmel érintett naptári naponként a Szerződés 13.14. pontjában meghatározott kötbéralap 1%-a, de legfeljebb 20 naptári napnak megfelelő összeg.

*Meghiúsulási kötbér*

* 1. Felek megállapodnak abban, hogy amennyiben a Szolgáltató a késedelme a Szerződés „A” részében meghatározott hibajavítási szolgáltatása tekintetében eléri késedelmi kötbér maximumát (nettó szolgáltatási díj 20%-a), abban az esetben a Megrendelő jogosult az érintett havi rendszer üzemeltetés támogatási szolgáltatást meghiúsultnak tekinteni.
  2. Felek megállapodnak abban, hogy amennyiben valamely havi rendszer üzemeltetés támogatási szolgáltatás olyan okból, amelyért a Szolgáltató felelős, meghiúsul, a Szolgáltató meghiúsulási kötbért köteles a Megrendelőnek fizetni.
  3. A meghiúsulási kötbér mértéke a Szerződés 13.17. pontjában meghatározott esetben a Szerződés 3.1. pontjában meghatározott havi szolgáltatási díj 30%-a.
  4. Felek megállapodnak abban, hogy amennyiben a Szolgáltató valamely megrendelt Opciós Modul bevezetésével 20 naptári napot meghaladó késedelembe esik, a Megrendelő jogosult az érintett Opciós Modul bevezetést meghiúsultnak tekinteni.
  5. Felek a Ptk. 6:186. § (1) bekezdése alapján megállapodnak abban, hogy amennyiben valamely megrendelt Opciós Modul bevezetése bármely olyan okból, amelyért a Szolgáltató felelős, meghiúsul, beleértve az olyan 20 naptári napot meghaladó késedelem esetét is, amelyért a Szolgáltató felelős, a Szolgáltató meghiúsulási kötbért köteles a Megrendelőnek fizetni.
  6. A meghiúsulási kötbér mértéke a Szerződés 13.19. pontjában meghatározott esetben a meghiúsulással érintett Opciós Modul bevezetése után fizetendő nettó díj 30%-a.
  7. Felek megállapodnak abban, hogy amennyiben a Szolgáltató valamely megrendelt Fejlesztés átadásával 20 naptári napot meghaladó késedelembe esik, a Megrendelő jogosult az adott Fejlesztést meghiúsultnak tekinteni.
  8. Felek megállapodnak abban, hogy amennyiben valamely Fejlesztés bármely olyan okból, amelyért a Szolgáltató felelős, meghiúsul, beleértve az olyan 20 naptári napot meghaladó késedelem esetét is, amelyért a Szolgáltató felelős, meghiúsul, a Szolgáltató meghiúsulási kötbért köteles a Megrendelőnek fizetni.
  9. A meghiúsulási kötbér mértéke a Szerződés 13.23. pontjában meghatározott esetben a meghiúsulással érintett Fejlesztés után fizetendő nettó díj 30%-a.

*Kötbér érvényesítésével kapcsolatos további rendelkezések*

* 1. Az esedékessé vált kötbér összegéről a Megrendelő kötbérértesítőt állít ki a Szolgáltató felé, amelyet a Szolgáltató annak kézhezvételétől számított 15 (tizenöt) naptári napon belül átutalással köteles kiegyenlíteni a kötbérértesítőn feltüntetett bankszámlára.
  2. A teljesítés elmaradása esetére (meghiúsulás) kikötött kötbér érvényesítése a teljesítés követelését kizárja. A késedelem esetére kikötött kötbér megfizetése nem mentesít a teljesítési kötelezettség alól.
  3. A Megrendelő (jogosult) a kötbér mellett érvényesítheti a kötbért meghaladó kárát.
  4. A Megrendelő (jogosult) a szerződésszegéssel okozott kárának megtérítését akkor is követelheti, ha kötbérigényét nem érvényesítette.
  5. A Ptk. 6:168. § (1) bekezdése alapján a Szolgáltató a kötbérfizetési kötelezettsége alól csak abban az esetben mentesül, ha szerződésszegését kimenti.

*Kompenzáció*

* 1. A Megrendelőnek különösen fontos érdeke fűződik a Rendszerek üzembiztos, megfelelő működéséhez. Ezért állapodnak meg a Felek abban, hogy a Szolgáltató vállalja a Rendszerek 99,9%-os üzembiztonságát.
  2. A Szolgáltató vállalja, hogy a Rendszer a mindenkor hatályos jogszabályi környezetnek megfelelően, a legújabb fejlesztéseknek megfelelő szoftverállapotban, a 2.1. és 2.2. pontban leírtaknak megfelelően működik.
  3. A Felek megállapodnak abban, hogy amennyiben a Rendszerek működése nem felel meg a 2.1. és 2.2. pontban foglaltaknak, az üzemkiesésnek számít.
  4. Felek megállapodnak abban, hogy az üzemkiesést évente összesítik az éves teljes üzemidőhöz (100%) viszonyítva egy tizedesjegyig kerekítve, a matematikai kerekítés szabályai szerint. Az üzemkiesés összesítéséről a Felek jegyzőkönyvet vesznek fel.
  5. Felek megállapodnak abban, hogy amennyiben az üzemkiesés mértéke a matematikai kerekítés szabályai szerint egy tizedesjegyre kerekítve meghaladja a 0,1%-ot, az az adott évre vonatkozó díj leszállítását vonja maga után.
  6. Felek megállapodnak abban, hogy a kompenzációval érintett évre a vonatkozó szolgáltatási díjat annyi százalékkal kell csökkenteni, ahány százalékkal az üzemkiesés egy tizedesjegyig kerekítve meghaladja a 0,1%-ot.
  7. Felek megállapodnak abban, hogy az üzemkiesés összesítését követő 15 napon belül a Szolgáltató mértékkompenzációs számlát állít ki a Megrendelőnek a díjcsökkentésről függetlenül attól, hogy az üzemkiesés a Szolgáltatónak felróható okból következett-e be, vagy sem.
  8. Felek rögzítik, hogy az üzemidő-kiesés miatti szolgáltatási díj-leszállítás nem felróhatósági alapú, az a tényleges üzemidőnek megfelelő elszámolását szolgálja.

1. **SZERZŐDÉS MEGSZŰNÉSE, MEGSZŰNTETÉSE ÉS MÓDOSÍTÁSA**
   1. Felek a Szerződést 36 hónap határozott időre kötik.
   2. Felek rögzítik, hogy a Szerződés mindkettő Fél aláírásával lép hatályba azzal, hogy amennyiben a Felek a Szerződést 2017. augusztus 28-át megelőzően írják alá, a Szerződés hatálybalépésének időpontja 2017. augusztus 29. Amennyiben a Felek a Szerződést különböző időpontban írják alá, a Szerződés hatálybalépésének időpontja a későbbi aláírás időpontja – figyelemmel a fentiekre is.
   3. Felek megállapodnak abban, hogy a Szerződés a határozott idő lejárta előtt is megszűnik abban az esetben, ha a Szerződés időbeli hatálya alatt kormányzati intézkedés vagy jogszabály alapján egy központi betegellátó rendszer használata válik kötelezővé.
   4. A Szerződés „A” része megszűnik:

* a határozott idő lejártával,
* indokolással ellátva, azonnali hatályú felmondással,
* elállással (amennyiben annak feltételei fennállnak).
  1. A Szerződés „B” része megszűnik:
* határozott idő lejártával
* indokolással ellátva, azonnali hatályú felmondással.
  1. A Szerződés „C” része megszűnik:
* Szerződésszerű teljesítésével (a Megrendelő az összes Opciós Modult megrendelte és azok bevezetésre kerültek a Szerződés időtartama alatt)
* határozott idő lejártával – kivéve azt az esetet, amikor a Megrendelő valamilyen Opciós Modul bevezetését a Szerződés időtartama alatt megrendelte, az Opciós Modul bevezetése túlnyúlik a Szerződés „A” részének időbeli hatályán, mert ebben az esetben a Szerződés „C” része az érintett Opciós Modul szerződésszerű bevezetésével szűnik meg.
  1. Felek megállapodnak abban, hogy amennyiben a Szerződés „A” része bármely okból megszűnik, abban az esetben a Szerződés „B” része is megszűnik, azonban a „B” rész megszűnése nem eredményezi a Szerződés „A” részének megszűnését.
  2. Felek megállapodnak abban, hogy amennyiben a Szerződés „A” része megszűnik – a Szerződés 14.6. pont második bekezdésében meghatározott esetet kivéve – a Szerződés „C” része is megszűnik, azonban a Szerződés „C” részének megszűnése nem eredményezi a Szerződés „A” részének megszűnését.
  3. Felek rögzítik, hogy a Szerződés „B” részének önálló megszűnése nem eredményezi a Szerződés „C” részének a megszűnését és a Szerződés „C” részének önálló megszűnése nem eredményezi a Szerződés „B” részének a megszűnését.
  4. Felek megállapodnak abban, hogy a Szolgáltató szerződésszegése esetén a Megrendelő az alábbi esetekben jogosult a Szerződést a Szolgáltatóhoz intézett egyoldalú, írásos, indokolással ellátott nyilatkozatával, azonnali hatállyal felmondani:
* amennyiben a havi rendszer üzemeltetés támogatási szolgáltatás egy év alatt kettő alkalommal meghiúsul
* a rendszerek rendelkezésre állása – éves szintre vetítve – nem éri el a 80%-ot.
  1. Felek megállapodnak abban, hogy a Megrendelő jogosult a Szerződés „B” részét a Szolgáltatóhoz intézett egyoldalú, írásos, indokolással ellátott nyilatkozatával azonnali hatállyal felmondani a Szolgáltató alábbi súlyos szerződésszegései esetén:
* a Fejlesztés átadása kettő alkalommal olyan okból, amelyért a Szolgáltató felelős, meghiúsul.
  1. Felek megállapodnak abban, hogy a Megrendelő jogosult a Szerződés „C” részét a Szolgáltatóhoz intézett egyoldalú, írásos, indokolással ellátott nyilatkozatával azonnali hatállyal felmondani a Szolgáltató alábbi súlyos szerződésszegései esetén:
* megrendelt Opciós Modul bevezetése kettő alkalommal olyan okból, amelyért a Szolgáltató felelős, meghiúsul.
  1. Felek megállapodnak abban, hogy a Szolgáltató jogosult a Szerződés „A” részét a Megrendelőhöz intézett egyoldalú, írásos, indokolással ellátott nyilatkozatával, azonnali hatállyal felmondani, amennyiben a Megrendelő a havi szolgáltatási díj megfizetésével 90 napot meghaladó késedelembe esik, és ezen kötelezettségének a Szolgáltató írásbeli felszólítása ellenére sem tesz eleget.
  2. Felek megállapodnak abban, hogy a Szolgáltató jogosult a Szerződés „B” részét a Megrendelőhöz intézett egyoldalú, írásos, indokolással ellátott nyilatkozatával, azonnali hatállyal felmondani, amennyiben a Megrendelő a Fejlesztés után fizetendő díj megfizetésével 90 napot meghaladó késedelembe esik, és ezen kötelezettségének a Szolgáltató írásbeli felszólítása ellenére sem tesz eleget.
  3. Felek megállapodnak abban, hogy a Szolgáltató jogosult a Szerződés „C” részét a Megrendelőhöz intézett egyoldalú, írásos, indokolással ellátott nyilatkozatával, azonnali hatállyal felmondani, amennyiben a Megrendelő a bevezetett Opciós Modul bevezetési díjának megfizetésével 90 napot meghaladó késedelembe esik, és ezen kötelezettségének a Szolgáltató írásbeli felszólítása ellenére sem tesz eleget.
  4. A Megrendelő a Szerződést felmondhatja, vagy a Ptk.-ban foglaltak szerint – a Szerződéstől elállhat, ha:
* feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* a Szolgáltató nem biztosítja a Kbt. 138. §-ban foglaltak betartását, vagy a Szolgáltató személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.
  1. A Megrendelő köteles a Szerződést felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy a Szolgáltató tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
  2. Felek megállapodnak abban, hogy a Megrendelő jogosult és köteles a Szerződést azonnali hatállyal - a Szolgáltatóhoz intézett egyoldalú, írásos nyilatkozatával felmondani (ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon):
* amennyiben a Szolgáltatóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
* amennyiben a Szolgáltató közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
  1. A Szolgáltató tudomásul veszi, hogy
* nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Szolgáltató adóköteles jövedelmének csökkentésére alkalmasak;
* a Szerződés teljesítésének teljes időtartama alatt köteles tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdése szerinti ügyletekről a Megrendelőt haladéktalanul értesíteni.
  1. Amennyiben a Szolgáltató a Szerződés 14.19. foglalt valamelyik kötelezettségét megszegi, a Megrendelő jogosult és köteles a Szerződést azonnali hatállyal felmondani.
  2. Felek megállapodnak abban, hogy amennyiben a Megrendelő a Szerződésben szabályozott felmondási jogával él, a Szolgáltató kifejezetten lemond az elmaradt haszna iránti igény érvényesítéséről a Megrendelővel szemben. Felek megállapodnak abban, hogy a Szolgáltató a Szerződés aláírásával mindennemű, a Szerződés megszűnéséből eredő igény érvényesítéséről kifejezetten lemond, amennyiben a Szerződés megszüntetése a Szolgáltató szerződésszegő magatartásának következménye.
  3. Felek rögzítik, hogy a Szerződést kizárólag írásban, a Kbt. 141. §-ában foglalt rendelkezések maradéktalan betartása mellett módosíthatják.
  4. Felek rögzítik, hogy a Szolgáltató személye csak a Kbt. 139. §-ában foglaltak szerint módosulhat.

1. **VIS MAIOR**
   1. A vis maior esemény (a továbbiakban: Vis Maior Esemény) olyan, a Felek akaratától, cselekedeteitől és személyétől függetlenül bekövetkező, emberi erővel el nem hárítható, előre nem látható, külső esemény, amely egyik Félnek sem róható fel, - mint például háború, polgári felkelés, munkabeszüntetés, természeti katasztrófa, sztrájk - amely számottevő módon akadályozza vagy lehetetlenné teszi a Szerződés teljesítését, feltéve, hogy ezek a körülmények a Szerződés aláírását követően jönnek létre, illetve a Szerződés aláírását megelőzően jönnek ugyan létre, de a Szerződés teljesítésére kiható következményeik az említett időpontban még nem voltak előre láthatóak.
   2. A Vis maior esemény mentesíti a Feleket a Szerződés szerinti kötelezettségeik teljesítése alól, olyan mértékben, amennyire a Vis maior esemény az érintett Felet gátolja a szerződéses kötelezettségeinek a teljesítésében. A mentesítés kizárólag arra az időre szól, ameddig a szóban forgó Vis maior esemény hatása fennáll.
   3. A Felek megállapodnak abban, hogy a Szerződés - részükre fel nem róható – nem teljesítését, illetve nem megfelelő teljesítését eredményező, az érdekkörükön kívül bekövetkezett Vis maior eseményekről egymást haladéktalanul értesítik és a következmények elhárításával kapcsolatban a Ptk. megfelelő szabályai szerint, egymással ésszerűen és indokoltan együttműködve járnak el.
   4. A Vis maior események által érintett Fél köteles a másik Félnek haladéktalanul megküldött tájékoztatásában megjelölni a Vis maior esemény kezdetét, jellegét és - amennyiben lehetséges -, várható végét.
   5. A Vis maior esemény önmagában nem mentesíti az azt bejelentő Felet a Szerződés szerint egyébként teljesítendő olyan kötelezettségei alól, amelyek a Vis maior esemény bekövetkezését megelőzően már esedékesek voltak, illetve amelyek teljesítését a Vis maior esemény nem érinti.
2. **TITOKTARTÁS**
   1. Szerződő felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban: bizalmas információ), üzleti titokként kezelik, azokat harmadik félnek nem adják ki, illetve csak a szerződés teljesítéséhez szükséges mértékben használják fel.
   2. Szerződő felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel.
   3. A Felek kötelezettséget vállalnak arra, hogy a bizalmas információkat sem a Szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a Szerződés tárgyával össze nem függő módon nem használják fel, illetve azzal nem élnek vissza.
   4. Nem tartozik a titoktartási kötelezettség körébe azon adat, illetve információ,

* amely köztudomású;
* amelyet nem a Szerződés megsértésével hoztak nyilvánosságra;
* amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;
* amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
* amelyet az egyik Fél a másik Fél bizalmas információjának felhasználása nélkül maga hozott létre; vagy
* amelyet az adott Félnek - jogszabályban meghatározott - kötelessége átadni az illetékes hatóság számára.
  1. Ezen kötelezettségei megszegésével okozott kárért a szerződésszegő Fél kártérítési felelősséggel tartozik.
  2. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.

1. **SZOLGÁLTATÓ NYILATKOZATAI**
   1. A Szolgáltató kijelenti, nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Szolgáltató adóköteles jövedelmének csökkentésére alkalmasak.
   2. A Szolgáltató kijelenti, hogy a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
2. **KAPCSOLATTARTÁS A SZERZŐDÉS TELJESÍTÉSE SORÁN**
   1. Felek rögzítik, hogy a Felek közötti kommunikációnak és minden egymásnak küldött értesítésnek írásos formában (levél, fax, e-mail) formában kell történnie.
   2. A Felek közötti levelezés nyelve: magyar.
   3. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek a Szerződésben meghatározott értesítési címére írásban – tértivevénnyel vagy a kézbesítést más módon igazoló levél, telefax, e-mail útján – küldték meg.
   4. Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
   5. Felek rögzítik, hogy a Szerződéssel kapcsolatban együttműködésre feljogosított képviselői, kapcsolattartói a Szerződés 7. számú mellékletében kerülnek rögzítésre.
   6. A kapcsolattartók, illetve a teljesítési igazolásra jogosult képviselők személyében bekövetkező esetleges változásokról az érintett Fél haladéktalanul írásban köteles a másik Felet tájékoztatni.
   7. Ettől az időponttól kezdődően az kapcsolattartónak, illetve teljesítési igazolásra jogosult személynek az újonnan bejelentett személy minősül. Felek megállapodnak abban, hogy a fent megjelölt személyek megváltozására vonatkozó bejelentése nem minősül szerződésmódosításnak.
   8. A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a Szerződés teljesítésével kapcsolatban felmerülő operatív kérdésekben jogosultak eljárni, a Szerződés módosítására, megszüntetésére, egyéb jognyilatkozat tételére nem jogosultak.
3. **FELEK EGYÉB MEGÁLLAPODÁSAI**
   1. Felek megállapodnak abban, hogy a külföldi adóilletőségű Szolgáltató köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Szolgáltatóra vonatkozó adatokat az országok közötti jogsegély igénybevétele nélkül.
   2. Felek rögzítik, hogy a Szerződés alkalmazásában munkaidő alatt a munkanapokon 8:00 és 17:00 óra közötti időszakot kell érteni.
   3. Felek megállapodnak, hogy a Ptk. 6:152. §-a alapján a Szolgáltató által felróhatóan okozott károkért fennálló kárfelelősség mértéke – amennyiben a feltétlenül érvényesülő (kogens) jogszabályok másként nem rendelkeznek – a jogalaptól és a jogcímtől függetlenül, éves szinten mindösszesen az adott évben a Szolgáltató részére kifizetett nettó szolgáltatási díj 100%-ának megfelelő összegre korlátozódik.
   4. Amennyiben a feltétlenül érvényesülő (kogens) jogszabályok másként nem rendelkeznek, a Szolgáltató nem felel az elmaradt haszonért, a várt, de elmaradt megtakarításokért, bármely, harmadik fél Megrendelővel szembeni követeléseiből származó károkért, közvetett és következményes károkért, valamint a tárolt adatokban bekövetkezett károkért és finanszírozási veszteségekért.
   5. A fenti felelősségkorlátozás nem vonatkozik a Szolgáltató által szándékosan, továbbá az emberi életet, testi épséget vagy egészséget megkárosító szerződésszegéssel okozott károkra.
   6. Felek rögzítik, hogy a jelen szerződésben meghatározott díjak megállapításának a Szolgáltató felelősségkorlátozására tekintettel voltak.
   7. A Felek mindenkor a piaci tisztesség és a kölcsönös együttműködés fokozott követelményei szerint járnak el, a Szerződés teljesítésével kapcsolatos valamennyi releváns információt késedelem nélkül egymás tudomására hoznak.
   8. Felek rögzítik, hogy a Szerződés vonatkozásában a Megrendelő a Szolgáltatónak teljesítendő kifizetéssel kapcsolatban levonást vagy beszámítást csak a Kbt. rendelkezéseivel összhangban alkalmazhat.
   9. Felek közöttük a Szerződéssel kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton köteles rendezni. Ennek eredménytelensége esetére a Felek hatáskörtől függően kikötik a Megrendelő székhelye szerinti rendes bíróság kizárólagos illetékességét.
   10. A Szolgáltató tudomásul veszi, hogy a Megrendelő az államháztartásról szóló 2011. évi CXCV. törvény (a továbbiakban: Áht.) 41. § (6) bekezdésének értelmében olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül a nemzeti vagyonról szóló 2011. évi CXCVI. törvény 3. § (1) bekezdésének 1. pontja szerinti átlátható szervezetnek. A Szolgáltató kijelenti, hogy átlátható szervezetnek minősül, erre vonatkozó nyilatkozata a Szerződés 8. számú mellékleteként kerül csatolásra. A Szolgáltató hozzájárul ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, a Megrendelő az Áht. 54/A. §-ban meghatározott – átláthatóságával összefüggő - adatokat kezelje. Ha a nyilatkozatában foglaltakban változás következik be, a Szolgáltató haladéktalanul köteles erről a Megrendelőt tájékoztatni. A Szolgáltató tudomásul veszi, hogy a valótlan tartalmú nyilatkozat alapján kötött szerződést a Megrendelőt jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon –felmondani, vagy - ha a szerződés teljesítésére még nem került sor - a Szerződéstől elállni.
   11. A Szerződésben nem, vagy nem kellő részletességgel szabályozott kérdésekben a Ptk., a Kbt. és azok végrehajtási rendeletei az irányadók. A nemzetközi magánjogról szóló 1979. évi 13. törvényerejű rendelet 25. §-ában foglaltakra figyelemmel a Felek rögzítik, hogy a jelen szerződés értelmezése során Magyarország mindenkori jogszabályait veszik alapul, ezzel összefüggésben Felek kikötik a magyar bíróság joghatóságát.
   12. Felek rögzítik, hogy amennyiben a közbeszerzési eljárás dokumentumai között eltérés, ellentmondás tapasztalható, a dokumentumok közötti ellentmondás feloldására a Felek az alábbi sorrendet (dokumentum hierarchia) állítják fel:

1. Szerződés és mellékletei

2. tárgyalási jegyzőkönyv

3. kiegészítő tájékoztatásra adott ajánlatkérői válaszok

4. ajánlattevő ajánlata.

* 1. A Szerződésben nem, vagy nem kellő részletességgel szabályozott kérdésekben a Kbt., a Ptk., valamint a Szolgáltató ÁSZF-jének rendelkezései az irányadók azzal, hogy amennyiben a Szerződés és a Szolgáltató ÁSZF-je között ellentmondás, eltérés tapasztalható, abban az esetben a Szerződés rendelkezéseit kell alkalmazni.
  2. Jelen szerződés hat eredeti, egymással mindenben megegyező példányban készült, amelyből öt példány a Megrendelőt, egy példány a Szolgáltatót illeti.

Jelen Szerződést Felek elolvasták, értelmezték, és mint akaratukkal mindenben megegyezőt, jóváhagyólag aláírták.

Mellékletek:

1. számú melléklet: Rendszerkomponensek

2. számú melléklet: Használati licencek

3. számú melléklet: Opciós Modulok

4. számú melléklet: Árrészletező

5. számú melléklet: Havi jelentés minta

6. számú melléklet: Teljesítésigazolás minta

7. számú melléklet: Kapcsolattartási pontok, teljesítésigazoló

8. számú melléklet: Átláthatósági nyilatkozat

9. számú melléklet: Nyilatkozat alvállalkozókról

10. számú melléklet: Szolgáltató ÁSZF-je

Pécs, ………………………….

|  |  |  |
| --- | --- | --- |
| **Pécsi Tudományegyetem** |  | **\*\*\*\*\*\*** |
| Jenei Zoltán |  | \*\*\*\*\*\* |
| kancellár |  | \*\*\*\*\*\* |
| Megrendelő |  | Szolgáltató |

Ellenjegyzők a Megrendelő részéről:

|  |  |  |
| --- | --- | --- |
| Dr. Zámbó Balázs |  |  |
| osztályvezető |  |  |
| jogi ellenjegyző |  |  |
|  |  |  |
| Notaisz Jánosné |  |  |
| gazdasági vezető |  |  |
| pénzügyi ellenjegyző |  |  |

***1. számú melléklet***

***Rendszerkomponensek***

Medsolution, e-Medsolution rendszer komponensek:

* Ápolási modul
* Beteg nyilvántartás modul
* Diagnosztikai modul
* EFI modul
* Fekvőbeteg modul
* Fogászati modul
* Gyógyszer modul
* Járóbeteg modul
* Klinikai adminisztráció modul (TB jelentések)
* Rendszergazdai modul
* Statisztika modul
* Várólista modul

Glims rendszer komponensek:

* Glims általános laboratóriumi rendszer (jelenleg v7.4.3, verzióváltás folyamatban)
* Rendszergazdai modul (V7.4.3, illetve újabb, verzióváltás folyamatban)
* GlimsAcc (v5.5.46, verzióváltás folyamatban)

Háttér komponensek:

* Progress adatbáziskezelő (v10.2B vagy újabb a Medsolution rendszer esetén)
* Progress adatbáziskezelő (v9.1 vagy újabb a Glims rendszer esetén)
* Websphere (v6.0, illetve újabb) alkalmazásszerver (6 példányban az éles, 1-1 példányban a többi rendszerkörnyezetben, Tomcat webszerverre történő áttérés folyamatban)

Elkülönített Medsolution rendszer környezetek:

* éles verzió
* teszt verzió
* patchteszt verzió
* BMK archív verzió

Elkülönített Glims rendszer környezetek:

* éles verzió
* teszt verzió

Integrációs interfészek:

* e-Medsolution - Aspyra
* e-Medsolution - CATO
* e-Medsolution - Glims
* e-Medsolution - Lázlap rendszer
* e-Medsolution - Medbakter
* e-Medsolution - MedWorks
* e-Medsolution - Ojote (OEP Online Jogviszony Ellenőrzés)
* e-Medsolution – PDK diagnosztikai rendszer
* e-Medsolution - SpeechMagic
* e-Medsolution - SZÁRNY (OEP Szabad Ágyszám Nyilvántartó Rendszer)
* e-MedsoIution - Várólista (OEP)
* e-Medsolution - WinPharmagic
* Glims - Middleware (CiTM)

Glimshez kapcsolódó automaták:

abl77\_gy\_internal

abl88\_internal

acla\_internal

aclt\_internal

acltb\_internal

advia120\_internal

advia120gy\_internal

advia2120\_internal

adviabmk\_internal

aleg\_internal

bep2\_internal

bnii\_internal

cd3700\_internal

hl7\_internal

immulite2\_internal

integra\_gy\_internal

integra\_internal

iq200\_b\_internal

psm\_internal

psmdown\_internal

ria-mat\_sz\_internal

sbia\_internal

xcare\_internal

Middleware-hez csatlakozó automaták:

ACL\_TOP

AdamsHA-8160

AdamsHA-8180

Architect

BMK Bio-Rad-D10

BMK CoagXL

BMK CobasE411

BMK Integra 400

BMK Integra 400plus

BMK ModularPE

BMK Sysmex XN

BMK SysmexXT 2000i

BMK UF1000i

BMK Uryxxon 300

C8KCCC

C8KEE

CoagXl\_1

CoagXl\_2

CobasE411

CobasE411\_2

Integra400

Integra400plus

MPA

Sapphire

Urised

Urisys1100

Jelenleg nem használt interfészek:

abl520\_internal

abl620\_h\_internal

abl620\_internal

aclah\_internal

aclak\_internal

advia120h\_internal

advia60\_b\_internal

advia60\_gy\_internal

advia60\_sz\_internal

axsym\_internal

ca1500\_internal

ccx1\_internal

ccx2\_internal

ilgp\_h\_internal

immage\_internal

immulite\_internal

integra2H\_internal

xe21\_internal

xt2000\_H\_internal

***2. számú melléklet***

***Használati licencek***

e-Medsolution nevesített licenc: 3000 db

Medsolution Progress 4GL konkurens licenc: 408 db

Glims konkurens licenc: 60 db

Glims laborautomata illesztés: 24 db

Glims laborautomata koncentrátor licence: 1 db

Glims Progress konkurens licenc: 95 db

Websphere PVU licenc: 420 db

PIC interfész: 1 db

Triage modul: 1 db

Tablet megoldás: 1 db

Aspyra illesztés: 1 db

***3. számú melléklet***

***Opciós Modulok***

|  |  |
| --- | --- |
| **Opciós Modul neve** | **Bevezetés díja (nettó HUF)** |
| Pentaho statisztikai, adatbányászati modul |  |
| Rendszergazdai funkciók lincenc |  |
| RESEXP licenc |  |
| RPTLIC licenc |  |
| Online időpont-foglaló rendszer |  |

***4. számú melléklet***

***Árrészletező***

***Külön Excel fájlban csatolva***

***5. számú melléklet***

***Havi jelentés minta***

***Külön pdf fájlban csatolva***

***6. számú melléklet***

***Teljesítésigazolás minta***

***Külön pdf fájlban csatolva***

***7. számú melléklet***

***Kapcsolattartási pontok, teljesítésigazoló***

***Megrendelő részéről:***

|  |  |
| --- | --- |
| **Teljesítésigazoló** |  |
| Név |  |
| Telefon |  |
| E-mail cím |  |
|  |  |
| **Fejlesztés Igénybejelentésére jogosult személy** |  |
| Név |  |
| Telefon |  |
| E-mail cím |  |
|  |  |
| **Fejlesztés megrendelésére jogosult személy** |  |
| Név |  |
| Telefon |  |
| E-mail cím |  |
|  |  |
| **Teljesítésigazoló Fejlesztések esetén** |  |
| Név |  |
| Telefon |  |
| E-mail cím |  |
|  |  |
| **Opciós Modulok megrendelésére jogosult személy** |  |
| Név |  |
| Telefon |  |
| E-mail cím |  |
|  |  |
| **Teljesítésigazoló Opciós Modulok esetén** |  |
| Név |  |
| Telefon |  |
| E-mail cím |  |
|  |  |
| **Kapcsolattartó** |  |
| Név |  |
| Telefon |  |
| E-mail cím |  |

***Szolgáltató részéről:***

|  |  |
| --- | --- |
| **Kapcsolattartó** |  |
| Név |  |
| Telefon |  |
| E-mail cím |  |
|  |  |
| **Egyedi Fejlesztések** |  |
| Fejlesztési Igények fogadása |  |
| Fejlesztési megrendelésének fogadása |  |
|  |  |
| **Opciós Modulok** |  |
| Opciós Megrendelése |  |

***8. számú melléklet***

***Átláthatósági nyilatkozat***

**NYILATKOZAT**

Alulírott ………………………….. a …………………………./partner neve/ (……………………………..partner székhelye) képviselőjeként az államháztartásról szóló törvény végrehajtásáról szóló 368/2011 (XII. 31.) Korm. rendelet 50. § (1a) bekezdése alapján nyilatkozom, hogy az általam képviselt gazdasági társaság a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltak alapján átlátható szervezetnek minősül.

Tudomásul veszem, hogy a jelen nyilatkozatomban foglaltak változása esetén haladéktalanul köteles vagyok a változásról a Megrendelőt/Szerződőt tájékoztatni mindaddig, amíg a közöttünk fennálló visszterhes jogügylet alapján Megrendelőnek/Szerződőnek fizetési kötelezettsége áll fenn a ……………………………………..(partner neve) szemben. Amennyiben nyilatkozatom valótlan tartalmú, a Megrendelő/Szerződő a megrendelést/szerződést felmondja vagy – ha a teljesítésre még nem került sor - a megrendeléstől/szerződéstől eláll. Ebben az esetben a felmondásból, elállásból eredő kár megtérítését a ……………………………………..(partner neve) nem követelheti.

Keltezés helye, időpontja

………………………………

cégszerű aláírás

***9. számú melléklet***

***Nyilatkozat a teljesítésbe bevonni kívánt alvállalkozókról***

***(A SZERZŐDÉS MEGKÖTÉSÉVEL EGY IDŐBEN KELL KITÖLTENI!)***

*A Kbt. 3. § 2. pontja értelmében alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve*

1. azon gazdasági szereplőt, amely tevékenységét kizárólagos jog alapján gyakorolja,
2. a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
3. építési beruházás esetén az építőanyag-eladót.

**„A” változat[[1]](#footnote-2)**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés **teljesítéséhez nem kívánok igénybe venni alvállalkozót.**

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

**„B” változat**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés teljesítéséhez **az alábbi alvállalkozókat kívánom igénybe venni:**

|  |  |  |  |
| --- | --- | --- | --- |
| **Alvállalkozó**  **neve** | **Alvállalkozó székhelye (címe)** | **Alvállalkozó adószáma** | **Alvállalkozó pénzforgalmi jelzőszáma** |
|  |  |  |  |
|  |  |  |  |
|  |  |  |  |

Nyilatkozom, hogy a fent megjelölt alvállalkozók nem tartoznak a Kbt. 62. §-ában megjelölt kizáró okok hatálya alá.

Tudomásul veszem, hogy a Kbt. 138. § (3) bekezdése értelmében a Szerződés időtartama alatt köteles vagyok minden további – a teljesítésbe bevonni kívánt – alvállalkozót előzetesen bejelenteni a Megrendelő/Szerződő partner felé, továbbá nyilatkozni arról, hogy az igénybe venni kívánt alvállalkozó(k) nem áll(nak) a Kbt. 62. §-ában meghatározott kizáró okok hatálya alatt.

*Építési beruházás esetén alkalmazandó:*

Tudomásul veszem, hogy a Kbt. 138. § (1) bekezdése alapján az alvállalkozói teljesítés összesített aránya nem haladhatja meg a Szerződés értékének 65%-át.

Tudomásul veszem továbbá, hogy az alvállalkozóknak a szerződés teljesítésében való részvételének arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.

A Kbt. 138. § (5) bekezdése alapján vállalom, hogy a teljesítésben részt vevő alvállalkozók nem vesznek igénybe az alvállalkozói szerződés értékének 65%-át meghaladó mértékű további közreműködőt.

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

***10. számú melléklet***

***Szolgáltató ÁSZF-je***

***Külön fájlban csatolva***

1. A megfelelő változatot kérjük kitölteni. [↑](#footnote-ref-2)